alexandrainst/scandi-wiki huggingface dataset:
Renate Josefsen

Renate Josefsen (født 20. mai 1974) er en norsk forfatter fra Narvik i Nordland. Hun er utdannet helsefagarbeider, og har tidligere jobbet som økonomimedarbeider.

Josefsen debuterte som forfatter i februar 2012 med romanserien Stina Saga. Serien hentet sin handling fra 1600-tallet, og utspiller seg i området rundt Ballangen utenfor Narvik. Det ble gitt ut tjue bøker i serien.

Josefsens bøker utgis av NorskeSerier og forlaget Cappelen Damm.

Eksterne lenker 
 Forlagets forfatterside
 Forlagets side om romanserien Stina Saga
 

Norske forfattere
Norske serieforfattere
Personer fra Narvik kommune
Vegtilsynet

Vegtilsynet er et norsk statlig tilsyn opprettet 20. juni 2012. Vegtilsynets oppgave er å føre tilsyn med at Statens vegvesen og Nye Veier ivaretar sikkerheten på riksvegnettet. Vegtilsynet overtok oppgaven med å følge opp sikkerhetstilrådninger på VEI den 01.09.2021, sikkerhetstilrådningene blir gitt av Statens Havarikommisjonen. Vegtilsynet har hovedkontor på Voss.

Vegtilsynet fører tilsyn med at eierne av riksvegene, Statens vegvesen og Nye Veier, har og benytter tilstrekkelige og effektive styringssystemer for å ivareta sikkerheten i veginfrastrukturen for transport på riksveg. Styringssystemene omfatter systemer for planlegging, bygging, drift, vedlikehold, beredskap og annen forvalting av riksveginfrastrukturen.

Da Vegtilsynet ble opprettet var det underlagt vegdirektøren, med et organisatorisk og styringsmessig skille fra resten av Statens vegvesens virksomhet. I 2017 ble Vegtilsynet et selvstendig forvaltningsorgan direkte underlagt Samferdselsdepartementet.

Ifølge instruksen fra Samferdselsdepartementet skal Vegtilsynet føre et risikobasert systemtilsyn. At tilsynet er risikobasert vil si at tilsynssakene er valgt ut etter en vurdering av risiko i forhold til konsekvenser for trafikksikkerheten.

Trude Tronerud Andersen er den første direktør for Vegtilsynet.

Referanser

Norske direktorat
Transportmyndigheter
Samferdselsdepartementet
Veier i Norge
Sikkerhet i Norge
Voss
Etableringer i 2012
Henry Clay Frick

Henry Clay Frick (19. desember 1849 – 2. desember 1919) var en amerikansk industrimann, finansmann og kunstvelgjører. Han grunnla koks-fabrikken HC Frick & Company og var formann i Carnegie Steel Company og spilte en viktig rolle i dannelsen av det gigantiske US Steel. Han finansierte også byggingen av Pennsylvania Railroad og Reading Company, og eide store mengder eiendom i Pittsburgh og i delstaten Pennsylvania. Han bygget senere historiske neoklassiske Frick Mansion (nå et landemerke i Manhattan) og ved sin død donerte han en omfattende samling av malerier og fine møbler for å skape den berømte Frick Collection og kunstmuseum. Han var kjent av hans kritikere som "den mest forhatte mannen i Amerika,” — Portfolio.com kalt Frick en av "De verste amerikanske direktørene igjennom historien".

Referanser

Eksterne lenker 
 
 Official Frick Collection Website
 The Frick Art & Historical Center and Clayton
 Helen Clay Frick Foundation Archives

Forretningsfolk fra USA
Personer fra Westmoreland County i Pennsylvania
Fødsler i 1849
Dødsfall i 1919
Benoît Magimel

Benoît Magimel (født 11. mai 1974 i Paris) er en fransk skuespiller. 

Han debuterte allerede som 14 åring og har rukket å bli en profilert skuespiller innen fransk film hvor han har deltatt i rundt 40 filmer.

Han fikk prisen for beste mannlige skuespiller i rollen som Walter i Pianolærerinnen fra 2001 på Cannes filmfestival.

Han var i en årrekke samboer med det franske skuespilleren Juliette Binoche, som han spilte mot i filmen Les Enfants du Siècle fra 1999 hvor Magimal spiller Alfred de Musset. Paret har datteren  Hannah, født 1999 sammen, men forholdet opphørte i 2003.

Filmografi i utvalg 
 1988 – Livet er en lang rolig elv
 1996 – Tyvene
 2001 – Pianolærerinnen
 2004 – De røde elvene 2
 2004 – I fiendens nærhet
 2010 – Små hvite løgner
 2014 – Den franske forbindelsen
 2016 – Kvinnen fra Brest - Kampen mot legemiddelindustrien

Referanser

Eksterne lenker 
 

Franske skuespillere
Personer fra Paris
Fødsler i 1974
Sukjong av Goryeo

Sukjong av Goryeo (født 1054, død 1105) var den 15. konge av det koreanske kongedømmet Goryeo. Han var yngste bror av kong Sunjong. Han giftet seg med Myeongui, datter av Yu Hong.

Sukjong ble konge i 1095 etter at hans nevø, Heonjong abdiserte. Han gjennomførte flere nyvinninger, deriblant fordelingen av landets første messingmynter i 1102, og byggingen av en ny hovedstad i sør, Namgyeong (dagens Seoul).

Han møtte også flere angrep utenfra. I 1104 angrep jursjenerne. Han klarte ikke å møte angrepet og sendte til slutt ut general Yun Gwan for å samle en hær for å møte angrepene. Denne hæren ble kjent som Byeolmuban og bestod av tre separate divisjoner. Sukjong døde året etter på vei til den den vestlige hovedstaden, dagens Pyongyang. Han ble erstattet av sin sønn, Yejong.

Fødsler i 1054
Dødsfall i 1105
Konger av Goryeo
Shake Your Stimulator

Shake Your Stimulator er det 11 studioalbumet til det norske boogierock-bandet Backstreet Girls. 

Trommeslager Bjørn Terje Baarli sluttet i bandet etter 23 år, og svenske Martin H-son overtok.

På plata spiller fire forskjellige trommeslagere. Martin H-Son spiller på tre låter. Pelle Ramone spiller på sju låter, og Bent Bastard spiller på to låter som tidligere var innspilt til singelen Hey Ho Let's Quo.

Plata ble utgitt på CD av FaceFront i 2007 og LP av Kick Me Records i 2009. LP-en kom i to forskjellige farger, svart + rød med svarte «splatter». Den ble utgitt i 500 eksemplar, 250 svarte og 250 i farget vinyl.

CD-en fins også som promo i pappcover.

Sporliste
«Stars On Stripes» 00:42 (P.Baarli)
«Phil'n' Goode» 03:26 (B.Müller/P.Baarli)
«High On Gibson Gasoline» 02:34 (B.Müller/P.Baarli)
«Turning Purple» 02:54 (B.Müller/P.Baarli)
«Hell Will Pay» 03:46 (P.Baarli)
«Of Course You Will» 02:39 (P.Baarli)
«Damage» 03:25 (P.Baarli)
«Arabian Nights» 03:47 (D.Thunderbird/P.Baarli)
«Beep Off Baby» 02:08 (B.Müller/P.Baarli)
«Hey Baby» 03:31 (D.Thunderbird/P.Baarli)
«What A Way To Go» 04:18 (P.Baarli)
«Hey Ho Let's Quo» 03:47 (D.Thunderbird/P.Baarli)
«Champions» 10:48 (D.Thunderbird/P.Baarli)

Sjulte bonusspor CD
«Crazy, Crazy Mama» (Roky Erickson cover)
«Chucker»
«Crazy, Crazy Mama» ble spilt inn til Roky Erickson tribute plata Scandinavian Friends – a Tribute to Roky Erickson.

Musikere
 B. Müller – vokal
 P. Baarli – gitar/bakgrunnsvokal
 Dan Thunderbird – bass/bakgrunnsvokal
 Martin H-Son – trommer spor Stars On Stripes, Damaged og What A Way To GoAndre medvirkende
 Pelle Ramone - trommer på Phil'n' Goode, High On Gibson Gasoline, Turning Purple, Of Course You Will, Arabian Nights, Beep Off Baby og Champions Diesel Dahl - trommer på Hell Will Pay Bent Bastard - trommer Hey Baby og Hey Ho Let's Quo Benji Lee - gitar Hey Baby Asgeir Borgemoen - perkusjon Hell Will Pay''
 Casino Steel - piano/bakgrunnsvokal
 Vegard Andersen - bakgrunnsvokal
 Johnny Skalleberg - produsent, tekniker, miksing
 Bård Ingebrigtsen - tekniker
 Morten Lund - mastering 
 Morten Andersen - fotograf

Referanser

Eksterne lenker
 Discogs.com Bilde av promoomslag.

Musikkalbum fra 2007
Hardrock-album
Backstreet Girls-album
Treasure Island (TV-serie)

Treasure Island er en britisk miniserie i to deler, som gikk på Sky1 i 2012. Serien var basert på boka Skatten på sjørøverøya av Robert Louis Stevenson. Hovedrollen ble spilt av Eddie Izzard.

Handling 
Den unge Jim Hawkins (spilt av Toby Regbo) oppdager et kart som skal vise veien til en legendarisk øy full av skatter, som skal tilhøre den beryktede kaptein Flint (spilt av Donald Sutherland) og og Jim legger derfor ut på en reise, om bord på skipet «Hispaniola» i håp om å finne alle disse skattene.

Men den gåtefulle Long John Silver (spilt av Eddie Izzard) og hans mannskap har imidlertid helt andre planer.

Skuespillere 
 Eddie Izzard som Long John Silver. Tidligerekvartermester for kaptein Flint, kokk på Hispaniola og leder for mytteristene. Han mistet tidligere et bein etter at Flint avfyrer en kanon mot mannskapet sitt, for å få dem vekk fra skipet.
 Philip Glenister som kaptein Smollett, kaptein på Hispaniola
 Rupert Penry-Jones som Squire John Trelawney. Lederen for ekspedisjonen, en grådig, dum mann som forråder kameratene sine.
 Toby Regbo som Jim Hawkins, sønn av innehaverne på vertshuset Admiral Benbow.
 Daniel Mays som Dr. David Livesey, skipets doktor, en gammel venn av Jims foreldre.
 Reda Kateb som Dujon, den andre styrmannen til Hispaniola.
 Donald Sutherland som kaptein Flint, en legendarisk sjørøver.
 Elijah Wood som Ben Gunn, et tidligere medlem av kaptein Flints mannskap.
 David Harewood som Billy Bones, tidligere førstestyrmann under kaptein Flint.
 Julian Barratt som Redruth.
 Shirley Henderson som Meg Hawkins. Moren til Jim Hawkins mor, en nylig enke.
 Nina Sosanya som Alibe Silver, John Silvers kone.
 Geoff Bell som Israel Hands, tidligere besetningsmedlem under kaptein Flint.
 Shaun Parkes som George Merry. Et tidligere medlem av Flints mannskap.
 Keith Allen som Blind Pew. Et tidligere medlem av Flints mannskap, nå en blind tigger.
 Sean Gilder som Black Dog, et tidligere medlem av Flints mannskap.
 Barnaby Kay som Tom Morgan. Et tidligere medlem av Flints mannskap, og senere mytterist på Hispaniola.
 Clinton Blake som Freddie Arrow, Hispaniolas førstestyrmann.
 Tom Fisher som Abraham Gray, Hispaniolas styrmann.
 Madhur Mittal som Dick Johnson, et tidligere medlem av Flints mannskap. Senere en besetningsmann på Hispaniola, og en av mytteristene.
 David Wilmot som William O'Brien, en av mytteristene.
 Chu Omambala som Job Anderson, en av Flints mannskap som senere tjenestegjorde på Hispaniola.
 Lorenzo Grozco som Allardyce, en av kaptein Flints mannskap.
 Alfredo Salgado som Jeremiah Darby. En av kaptein Flints mannskap, som hjelper ham å begrave skatten.
 Ruaidhri Conroy som John Hunter. En av Trelawney tjenere, som blir drept på Treasure Island.
 Mal Whyte som Richard Joyce. Reiste sammen med Trelawney til Treasure Island.
 Tom Wu som Joe Thoby. En kinesisk sjømann om bord på Hispaniola, som blir drept av Silver.
 Damien Hannaway som Alan Tab. Sjømann om bord på Hispaniola.
 Siobhan O'Kelly som Mrs Livesey.
 Tommy O'Neill som Salt.

Referanser

Eksterne lenker 

Britiske TV-serier fra 2010-årene
Britiske eventyrserier
Britiske miniserier
TV-produksjoner på Sky
Shine a Line

{{Infoboks musikk
| navn = «Shine a Line»
| bilde = 
| format = Promo-singel
| artist = Backstreet Girls
| utgitt = 2009
| innspilt = Top Room Studio
| sjanger = Boogierock, hardrock
| timer = 
| minutter = 3
| sekunder = 52
| plateselskap = 
| låtskriver = Petter Baarli, Bjørn Müller
| produsent = Backstreet Girls, Honest John Plain og Borge Finstad
| anmeldelse = 
| forrige = Hey Ho Let's QuoCD Promo2006
| neste = Rolling with the Stones'2017
| annet = Lydtekniker: Borge Finstad
| singler =
| comcat = 
}}«Shine a Line» er en promo-singel og en sang fra det norske boogierock-bandet Backstreet Girls.

Singelen ble innspilt som en sommerpromo for Radio Tango. Den ble kun utgitt som promo. Senere ble Shine a Line utgitt som bonusspor på den franske CD-utgivelsen av Just When You Thought Things Couldn't Get Any Worse... Here's the Backstreet Girls''

Spor
«Shine a Line» (P.Baarli/B.Müller)

Medvirkende

Backstreet Girls
 Bjørn Müller – Vokal
 Petter Baarli – Gitar
 Martin H-Son – trommer
 Dan Thunderbird – Bass

Øvrige
 Honest John Plain - hoved- og bakgrunnsvokal, produsent
 Børge Finstad - produsent, tekniker 
 Morten Lund - mastering 

Singler fra 2009
Sanger fra 2009
Backstreet Girls-singler
Daniele Greco

Daniele Greco (født 1. mars 1989 i Nardò) er en italiensk friidrettsutøver, som hovedsakelig konkurrerer i tresteg. Han ble U23-europamester innendørs i 2009, men har ingen italienske mesterskapstitler som senior, pr mai 2012.

Karriere 
Greco ble italiensk ungdomsmester i tresteg i 2006.

I 2009 deltok han i sitt første EM som senior, ved EM i friidrett innendørs 2009. Her hoppet han 15,76 meter, og kom ikke til finalen. Ved Middelhavslekene 2009 i Pescara i Italia fikk han bronse, bak hhv. Fabrizio Schembri og Dimitrios Tsiamis. I juli satte han ny personlig rekord på 17,20 da han vant gull i U23-EM 2009. Han deltok også i VM 2009, men kom ikke til finalen der. Han hadde 34. beste hopp i kvalifiseringsrunden. 

Både ved VM innendørs 2010 og EM 2010 ble han slått ut i kvalifiseringen, men ved EM innendørs 2011 i Paris hoppet han 16,75 i kvalifiseringen, og nådde finalen. I finalen greide han imidlertid bare 16,24 meter, og endte sist av de åtte som hoppet i finalen. 

I mars 2012 satte han ny personlig rekord på 17,28 da han kom på femteplass ved VM i friidrett innendørs 2012. Han gikk videre fra kvalifiseringen med 16,94, men greide 17,28 i sitt siste finalehopp.

Referanser

Eksterne lenker 
 
  Profil hos European Athletics 

Fødsler i 1989
Personer fra provinsen Lecce
Italienske lengdehoppere
Italienske tresteghoppere
Italienske sprintere
Deltakere for Italia under Sommer-OL 2012
Friidrettsutøvere under Sommer-OL 2012
Deltakere for Italia under VM i friidrett 2009
Deltakere for Italia under VM i friidrett 2013
Benjamin Compaoré

Benjamin Compaoré (født 5. august 1987 i Bar-le-Duc) er en fransk friidrettsutøver, som hovedsakelig konkurrerer i tresteg. Han ble juniorverdensmester i 2006 og fransk mester innendørs i 2012.

Bakgrunn 
Hans foreldre er fra Burkina Faso, men han er født og oppvokst i Frankrike, og han begynte med friidrett i en alder av seks år. I starten drev han med både kast- løp- og hoppøvelser, men fra 15-årsalderen begynte han å spesialisere seg på lengde og tresteg. Han drev også med judo i fire år. Da han spesialiserte seg på tresteg økte han raskt sine personlige rekorder, fra 12,20 i 2002 til 14,50 i 2003, 15,48 i 2004, 16,00 i 2005 og 16,61 i 2006.

Karriere 
Compaoré deltok i sitt første internasjonale stevne ved junior-EM i friidrett 2005 i Kaunas. Han hoppet lengst i kvalifiseringen, med 16,12 meter, men endte på femteplass i finalen med 15,81 meter. Året etter deltok han ved junior-VM i friidrett 2006 i Beijing i august. Der vant han gull med lengden 16,61, som var ny årsbeste i verden for juniorer. Året etter deltok han ved EM innendørs 2007 i Birmingham, men nådde ikke finalen der. 

Han kvalifiserte seg til finalen ved EM 2010, VM 2011 og VM innendørs 2012, og fikk hhv. femte- åttende- og sjetteplass i disse mesterskapene. 

I september 2011 vant han Diamond League-stevnet Van Damme Memorial i Brussel, og med 8 poeng holdt dette til tredjeplass sammenlagt i tresteg i Diamond League 2011. 

Compaoré ble fransk mester innendørs i februar 2012, med 17,13 meter.

Referanser

Eksterne lenker 
 

Personer fra Bar-le-Duc
Franske lengdehoppere
Franske tresteghoppere
Franske sprintere
Deltakere for Frankrike under Sommer-OL 2012
Friidrettsutøvere under Sommer-OL 2012
Deltakere for Frankrike under Sommer-OL 2016
Friidrettsutøvere under Sommer-OL 2016
Deltakere for Frankrike under Sommer-OL 2020
Friidrettsutøvere under Sommer-OL 2020
Deltakere for Frankrike under VM i friidrett 2011
Deltakere for Frankrike under VM i friidrett 2015
Deltakere for Frankrike under VM i friidrett 2017
Deltakere for Frankrike under VM i friidrett 2019
Deltakere for Frankrike under EM i friidrett 2014
Deltakere for Frankrike under VM i friidrett 2022
Deltakere for Frankrike under EM i friidrett 2022
New York World

New York World var en avis som ble gitt ut i New York City fra 1860 til 1931. Avisen var et ledende nasjonalt talerør for demokratene. Avisen ble fra 1883 til 1911, under redaktør Joseph Pulitzer, en pioner i «gul journalistikk» med sitt dagsopplag på over en million.

I 1931 ble avisen slått sammen med The Evening World og New York Telegram til New York World-Telegram.

Kjente journalister 

 Howard C. Hillegas (1872–1918)
 William Brown Meloney (1878–1925)
 Charles Edward Russell (1886-1894)

Se også 
 Joseph Pulitzer

Eksterne lenker 
 
 Original New York World articles at Nellie Bly Online
 Slate article about the World Magazine's graphic design
  New York World of the Columbia School of Journalism

Tidligere aviser
Aviser etablert i 1860
Aviser nedlagt i 1931
Hyeonjong av Goryeo

Hyeonjong av Goryeo (født 992, død 1031) var den 8. konge av det koreanske kongedømmet Goryeo.

Han var barnebarn av keiser Taejo.

I 1010 ble Gogoryeo angrepet av khitanerne under en intern maktkamp og Hyeonjong ble tvunget til å flykte fra hovedstaden. Han beordret hoffet til havnebyen Naju. Goryeo slo tilbake angrepet. Goryeo ble i 1019 bedt om å returnere sine nordlige områder til khitanerne, men nektet dette. Da gikk khitanerne til angrep igjen. Goryeo-generale, deriblant Gang Gam-chan påførte angriperne store tap i slaget ved Kwiju. Khitanerne trakk seg tilbake med uforrettet sak og invaderte ikke Gorgeo flere ganger.

Fødsler i 992
Dødsfall i 1031
Konger av Goryeo
Personer fra Kaesong
Riga domkirke

Denne artikkelen er om den protestantiske katedralen i Riga. Se andre artikler for den Romersk-katolske katedralen og ortodokse katedralen.

Riga domkirke (Rīgas Doms) er en protestantisk katedral i Riga i Latvia. Den er bygget nær Daugavaelven i 1211 av Albrecht von Buxthoeven og anses for å være den største kirken fra middelalderen i Baltikum. Kirken er blitt endret flere ganger gjennom historien. 

Orgelet er bygget i 1882-83 av E.F. Walcker & Sønner og har 124 registre. Det var ved innvielsen den 31. januar 1884 det største orgel i verden. Franz Liszt skrev et verk til innvielsen. Orglet ble hovedrestaurert av det nederlandske orgelbyggeriet Flentrop i 1983 og benyttes ofte til konserter og cd-innspilninger, deriblant Frederik Magles orgelkonsert "The infinite second" som ble innspilt i 1994 sammen med Det latviske filharmoniske kammerorkester.

David Caspari var rektor på katedralskolen på slutten av det 17. århundre. Hans sønn, Georg Caspari, arbeidet også i katedralen.

Eksterne lenker 
 
 Riga domkirke 

Kirker i Latvia
Riga
Latvias historie
Tidligere katolske kirker
Lutherske kirkebygninger i Latvia
EMpowerplus

EMPowerplus er et kosttilskudd som føres av de canadiske selskapene Truehope Nutritional Support Ltd. og Synergy Group.

Produktet 

EMPowerplus inneholder blant annet germanium og store mengder A-vitaminer og D-vitaminer. Produsenten oppgir at kosttilskuddet skal være effektivt, og kunne hjelpe mot psykiske plager som bipolar lidelse, depresjon og ADHD. Det finnes imidlertid ingen holdbar vitenskapelig dokumentasjon på dette.

Historie 

Truehope ble stiftet av eiendomsfarvalteren Anthony Stephan og læreren David Hardy. De traff hverandre i mormonerkirken og diskuterte Stephans store familiære utfordring som var at hans kone nettopp hadde begått selvmord grunnet bipolar lidelse, og at to av hans barn hadde samme diagnose. Hardy foreslo derfor å prøve en diett som ble anvendt for å berolige griser. I 1996 hadde de satt sammen et produkt som de testet på barna til Anthony Stephan, og det ble rapportert om hurtig bedring hos begge.

Med bakgrunn i hypotesen om at denne kuren kunne være effektiv ved behandling av psykiske lidelser ble det gjort mindre studier som viste interessanne funn. De lokale myndighetene bevilget derfor 540.000 dollar til en større klinisk studie. De føderale helsemyndighetene (Healht Canada) stoppet imidlertid denne studien i 2002 fordi det ikke var søkt om autorisasjon, men allerede i 2000 hadde Truehope fått de første advarslene mot å bruke udokumenterte påstander om medisinske effekter.

Health Canada forlangte i 2003 at salget av EMPowerplus måtte stoppe. Det ble da fryktet at mange psykiatriske pasienter kunne slutte å ta sine vanlige medisiner til fordel for EMPowerplus. Politiet gjennomførte razzia i selskapets lokaler hvorpå de stengte virksomheten. Truehope flyttet da produksjonen til USA hvor det kunne produseres lovlig som kosttilskudd. I 2007 ble det rapportert om 9 tilfeller av alvorlige bivirkninger relatert til inntak av EMPowerplus, og canadiske myndigheter gikk da ut med en ny bekymringsmelding.

Truehope og David Hardy saksøkte senere Health Canada for det de mente var urett begått mot dem i etterforskningsprosessen, men tapte saken i Canadisk rett.

Salg i Norge 

I Norge er EMPowerplus klassifisert som et legemiddel fordi doseringen er for høy til å bli godkjent som kosttilskudd. Statens legemiddelverk har advart mot alvorlige bivirkninger ved langtidsbruk. Nyresvikt er den alvorligst rapporterte bivirkning av inntak av kosttilskudd som inneholder germanium. Produsenten har avvist alle disse advarslene, og mener at germaniumet som tilsettes er ufarlig organisk germanium, og ikke farlig uorganisk germanium.

Til tross for de offisielle advarslene har EMPowerplus oppnådd betydelig utbredelse i Norge, og har blant annet blitt promotert av NRK-journalisten Gunvor Hals som driver selskapet Truehope Norge. Legemiddelverket truet i 2005 med å anmelde Hals fordi hun ikke hadde markedsføringstillatelse.

Referanser 

Kosttilskudd
Utgangsenergi

Utgångsenergi (også kalt E₀) er den kinetiske energi som et prosjektil har i det øyeblikket det forlater våpenet. Utgangsenergien er et riktigere mål på et skytevåpens effektivitet enn utgangshastigheten ettersom den stort sett er uavhengig av ammunisjonstype.

Formelen for utgangsenergi er   der  er prosjektilets masse og  er utgangshastigheten.

Utgangsenergi måles i joule og varierer fra rundt 10 joule for luftgevær til flere megajoule for moderne artillerivåpen.

Se også
 Power factor
 Anslagsenergi

Ballistikk
Tofterøybrua

Tofterøybrua er en bro som går fra Steinsland og over til Tofterøy; broen erstattet det gamle ferjesambandet mellom Tofterøy og Steinsland. Broen ble åpnet 2. desember 1975 og er 274 m lang.

Referanser 

Veier i Øygarden
Hengebroer
Veibroer i Vestland
1975 i Norge
Broer åpnet i 1975
Helong stadion

Helong stadion () er en idrettsarena i Changsha i provinsen Hunan i Folkerepublikken Kina. Det er oppkalt etter den kommunistiske militære leder He Long, som stammet fra provinsen Hunan.

Stadionet benyttes for det meste for fotball. Det tar 55 000 tilskuere, og ble bygd i 1987.

Eksterne lenker
 worldstadiums.com 

Changsha
Fotballstadioner i Kina
Etableringer i 1987
Emmerich am Rhein

Emmerich am Rhein er en by i den tyske delstaten Nordrhein-Westfalen. Den ligger ved Rhinen, bare fire kilometer fra grensa mot Nederland. Byen hadde  innbyggere per 31. desember 2010.

Kjente personer fra Emmerich 
 Rainer Bonhof – fotballspiller, tidligere landslagsspiller for Tyskland, født i Emmerich.
 Nico Hülkenberg – Formel 1-fører, GP2-mester i 2009

Referanser

Eksterne lenker 
 

 

Byer i Nordrhein-Westfalen
Byer ved Rhinen
Hansabyer
Sprint-NM på skøyter 2005

Sprint-NM på skøyter 2005 ble avholdt på Leangen kunstisbane i Trondheim 5. og 6. februar 2005.Teknisk arrangør var Sportsklubben Falken.

Norgesmestere ble Mari Hemmer, Aktiv SK for damene og Mikael Flygind Larsen, Holmestrand og Botne SK for herrene.

Dette sprint-mesterskapet gikk samme helg som allround-VM i Moskva, hvor de norske løperne Annette Bjelkevik, Maren Haugli, Øystein Grødum, Håvard Bøkko og Eskil Ervik deltok.

Mesterskapsrekorder

Sammenlagt damer senior

Sammenlagt herrer senior

Funksjonærer og delegerte 
 Overdommere var Per Hansen (herrer), Svein Inge Strugstad (damer).
 Startere var Trond Ratdal og Kjell Bakke.
 Teknisk delegert NSF: Marcel L. Vanberg.

Referanser

Kilder

Eksterne lenker 
 Uttak NM sprint senior på NSFs sider. Sist oppdatert 8. september 2006.
Resultater
 Norges Skøyteforbund – Resultatliste 
  
 

Sprint-NM på skøyter
Sportsarrangementer i Trøndelag
Sport i Trondheim
Leangen
Hurtigløp på skøyter i 2005
Skøyter
Artikler i skøytesportprosjektet
Tino Insana

Silvio Peter "Tino" Insana (født 15. februar, 1948 i Chicago i Illinois, død 31. mai, 2017 i Los Angeles i California) var en amerikansk filmskuespiller.

Eksterne lenker
 

Skuespillere fra USA
Stemmeskuespillere fra USA
Forfattere fra USA
Filmprodusenter fra USA
Personer fra Chicago
Nicole Sullivan

Nicole Julianne Sullivan (født 21. april 1970) er en amerikansk skuespillerinne, komiker og stemmeskuespillerinne. Sullivan er best kjent for sine seks sesonger (1995–2001) i sketchkomedieserien MADtv og fem sesonger (2001–2005, 2007) på CBS sitcomen The King of Queens.

Utvalgt filmografi

Eksterne lenker 
 

Stemmeskuespillere fra USA
Fødsler i 1970